Pressemelding fra Folkeakademienes Landsforbund
Kontakt: Generalsekretær Pål H. Djuve: 22 68 22 06

www.folkeakademiet.no
18.06. 2006 

Hedersdiplom til Jan H. Eriksen

Jan H. Eriksen fra Folkeakademiet Øksnes fikk på landsmøtet til Folkeakademienes Landsforbund i helgen tildelt Folkeakademiets hedersdiplom for sitt frivillige arbeid innen kultur og folkeopplysning.

Jan H. Eriksen ble valgt til kasserer og regnskapsfører den 18. mai 1989, og har siden hatt dette vervet. Han er stabil og interessert i arbeidet og en pådriver for å holde aktivitet i laget.

Eriksen har arbeidet for Folkeakademiets målsetning lokalt på en fin og god måte alle disse årene. Han har bidratt til å skape et levende lokalmiljø med både kulturelle, kunstneriske og folkeopplysende arrangementer. Han har arbeidet utrøttelig for å skape økt trivsel i eget nærmiljø, og til beste for laget sitt.

Søndag 18. juni overrakte derfor styreleder i Folkeakademienes Landsforbund, Irene Bergsnev, hedersdiplom til Jan H. Eriksen som takk for mangeårig innsats, i tillegg til å understreke betydningen av frivillig arbeid både for lokalsamfunnet og for Folkeakademiet som frivillig organisasjon. 

Foto: www.folkeakademiet.no/presse
For mer informasjon om Folkeakademiet, besøk www.folkeakademiet.no